Brīveru Garadkas kalns

Brīveru Garadkas kalns ir pilskalns, kas atrodas Krāslavas novada Andrupenes pagasta ziemeļaustrumos, uz ziemeļaustrumiem no Andrupenes.

Pilskalnu 1941. gadā pirmoreiz aprakstīja Pēteris Stepiņš. Tas stiepjas austrumu-rietumu virzienā. Pār apkārtni paceļas par 13 metriem. Pilskalna plakums apmēram 100 metrus garš un 10—20 metrus plats.

Ilgstošas aršanas rezultātā pilskalns zaudējis savu formu. Rietumu nogāzē atrastas bezripas trauku lauskas, kas pieminekli ļauj datēt ar mūsu ēras pirmajiem gadsimtiem.

 Foto galerija 

 Ārējās saites 
 Brīveru Garadkas kalns

Kategorija:Andrupenes pagasts
Kategorija:Pilskalni Dagdas novadā
Kategorija:Pilskalni Krāslavas novadā
Kategorija:Arheoloģiskie pieminekļi Latvijā